Levyraati 48 - Minä en tiedä mitään!

Neljännenkymmenennenkahdeksannen levyraadin slogan oli "Minä en tiedä mitään!", ja sen mukaisesti teemana oli tuntemattomat kappaleet. Kappaleet jaettiin neljään semifinaaliin. Jokainen osallistuja pisteytti oman seminsä ja ennalta määritellyn toisen semin normaalisti, minkä lisäksi hän miinuspisteytti kaksi muuta semiä annettujen ohjeiden mukaan. Miinuspisteitä tuli antaa, jos artisti, kappale tai artisti–kappale-kombo oli pisteyttäjälle entuudestaan tuttu. Finaaliin pääsi jokaisesta semistä eniten pisteitä saanut puolisko. Finaalissa oli käytössä normaali viisupisteytys ilman miinuksia.

Raadin järjesti TomppaJr, joka voitti 46. levyraadin. Palaajia oli viime poissaolojen jälkeen monta, ja niin saavutettiin yhä voimassa oleva levyraatien osallistumisennätys, 50. Terasbekonin nimimerkki vaihtui ennen tätä raatia niin, että se kirjoitetaan nyt Teräsbekoni ä:n pisteiden kera. Raadin voitti MuumiAnkka, joka tosin luovutti 50. levyraadin järjestelyoikeuden toiseksi tulleelle Teräsbekonille.